[{"text_idx": "#000002", "text": "Mari\u0301a Dura\u0301n, baso-ingeniaria: \u201cPausoak eman ahala joan naiz bidea egiten\u201d"}, {"text_idx": "#000004", "text": "Mari\u0301a Dura\u0301n La\u0301zarok aitortu duenez, txikitatik zuen gustuko natura, baina ez zeukan arrastorik ere zer bidetatik joko zuen ikasketetan eta lanean. \u201cMediku edo suhiltzaile izango ote zaren galdetzen dizute, baina ez biologo edo baso-ingeniari; beraz, gaztetan ez nuen erreferenterik. Pausoak eman ahala joan naiz bidea egiten\u201d."}, {"text_idx": "#000009", "text": "Aezkoako larreak eta neska gazteak"}, {"text_idx": "#000010", "text": "Tesia egitera, berriz, Aezkoara joan zen. Master- eta gradu-amaierako lana egiteko, Nafarroako Unibertsitate Publikoko irakasle batekin jarri zen harremanetan, Rosa Mari\u0301a Canals Tresserras, zeinak Aezkoako larreak antolatzeko proiektua egin baitzuen 2008an. \u201cHortik abiatuta, ikerketa-proiektuak egiten hasi zen, eta haietako bat gramineo baten hedapenari buruzkoa zen: alka belarra (Brachypodium rupestre). Hala, haren bidez, goi-mendietako larreetako ekologia ikertzeko beka bat eskatu nuen, eta lan asko argitaratu ditugu, lurrari, landaretzari eta baita alka belarrak dakarren galera sozioekonomikoari buruz ere. Izan ere, alka belarrak balio nutrizional txarra dauka\u201d."}, {"text_idx": "#000013", "text": "Horrez gain, bere arloan emakumeak gutxiengoa izaten direla eta, neska gazteei (DBH 2. eta 4. maila) egiten dutena erakusteko eta bide horretara animatzeko proiektu batean parte hartu zuela nabarmendu du. Ecosistemas aldizkarian argitaratu dute proiektua, eta garbi esan du guztiz bete zuela eta oso pozgarria izan zitzaiola."}, {"text_idx": "#000017", "text": "\u00b7 Atala: Emakumeak zientzian, Kolaborazioak"}, {"text_idx": "#000025", "text": "Andrea Cabezas, erizain ikertzailea: \u201cLehen ikuspegi biomedikotik lantzen zen erizaintza; ez zen aztertzen ingurune soziala\u201d"}]